71 



35 Qui ces treis ea son ostel a 

 James a ese ni serra 

 Pur le mendre enemi de ces treis 

 Couendra il sil fust reis 

 Par enui sa meson guerpir 



40 E aillors aler e foir 



De ces treis choses que ieo di 

 Que ieo uus ai nomees ci 

 Nauez uncore fors que lescorse 

 Meis or entendez a la force 



45 La fumee qui lome chace 

 De sa meson e de sa place 

 Ceo est la fumee de orgoil 

 Seurement dire uus uoil 

 Que deus ne hiet nule rien tant 



50 Com home ou orgoil est habitant 

 Ne puet od damnedeu durer 

 Li bel angle qui tant fu cler 

 Si tost com il sen orgoilli 

 De la haute glorie chai 



55 Qui de cest fumee est plain 

 Sachiez il na mie del pain 

 Qui est apele pain de uie 

 E si il nel a il ne uit mie 

 Ainz moert ici e la morra 



60 Ou nus aider ne li porra 

 E quele est la degoteure 

 Qui par nuit e par ior li dure 

 Certes ceo est la cuueitise 

 Qui tuz iorz lesprent e atise 



65 De plus aueir de plus conquere 

 Richesces e honors en terre 

 Cest degot est mult ennuios 

 Car iames li fin coueitos 

 Naura certes si grant plente 



70 Que il nait de plus uolente 

 Com il plus a e plus desire 



